《云居还值旱怀旧游寄杨文仲二首》
宋代·王阮

四野尽龟兆，一天常火云。
夜凉清似水，昼旱气如焚。
龙懒渐无用，天高寂不闻。
我无田可虑，只虑众纷纷。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。